CELEX: 31983R2042
Language: el
Date: 1983-07-20 00:00:00
Title: Κανονισμός (ΕΟΚ) αριθ. 2042/83 της Επιτροπής της 20ής Ιουλίου 1983 περί του καθεστώτος εισαγωγής στη Γαλλία, Ιταλία και Ηνωμένο Βασίλειο, ορισμένων κλωστοϋφαντουργικών συνθετικών προϊόντων (κατηγορίας 3) καταγωγής Ινδονησίας

Avis juridique important

|

31983R2042

Κανονισμός (ΕΟΚ) αριθ. 2042/83 της Επιτροπής της 20ής Ιουλίου 1983 περί του καθεστώτος εισαγωγής στη Γαλλία, Ιταλία και Ηνωμένο Βασίλειο, ορισμένων κλωστοϋφαντουργικών συνθετικών προϊόντων (κατηγορίας 3) καταγωγής Ινδονησίας  

Επίσημη Εφημερίδα αριθ. L 200 της 23/07/1983 σ. 0026 - 0027

***** ΚΑΝΟΝΙΣΜΟΣ (ΕΟΚ) αριθ. 2042/83 ΤΗΣ ΕΠΙΤΡΟΠΗΣ  της 20ής Ιουλίου 1983  περί του καθεστώτος εισαγωγής στη Γαλλία, Ιταλία και Ηνωμένο Βασίλειο, ορισμένων κλωστοϋφαντουργικών συνθετικών προϊόντων (κατηγορίας 3) καταγωγής Ινδονησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων συνθετικών κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα ορισμένων κλωστοϋφαντουργικών συνθετικών προϊόντων κατηγορίας 3, καταγωγής Ινδονησίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82 κοινοποιήθηκε στην Ινδονησία στις 20 Ιουνίου 1983 αίτηση διαβουλεύσεων·  ότι, εν αναμονή αμοιβαίας αποδεκτής λύσης, η Επιτροπή ζήτησε από την Ινδονησία να περιορίσει προσωρινά, από την ημερομηνία που κοινοποιήθηκε η αίτηση διαβουλεύσεων, τις εξαγωγές των προϊόντων της κατηγορίας 3 προς τη Γαλλία σε 124 τόνους, την Ιταλία σε 60 τόνους και το Ηνωμένο Βασίλειο σε 151 τόνους·  ότι, εν αναμονή του αποτελέσματος των διαβουλεύσεων αυτών, οι εισαγωγές των προϊόντων της εν λόγω κατηγορίας πρέπει να υπάγονται προσωρινά σε ποσοτικό περιορισμό από την ημερομηνία της δημοσίευσης της ζήτησης διαβουλεύσεων·  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, τα οποία έχουν εξαχθεί από τη Ινδονησία μεταξύ της 20ής Ιουνίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια·  ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από το όριο αυτό και τα οποία αποστέλλονται από την Ινδονησία πριν από την ημερομηνία ενάρξεως ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Γαλλία, Ιταλία και Ηνωμένο Βασίλειο των προϊόντων καταγωγής Ινδονησίας, της κατηγορίας 3, υπόκειται σε προσωρινό ποσοτικό περιορισμό υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία προς την Γαλλία, Ιταλία και Ηνωμένο Βασίλειο προ της ημερομηνίας ενάρξεως της ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την την εν λόγω περίοδο.  2. Οι εισαγωγές των προϊόντων που αποστέλλονται από την Ινδονησία προς την Γαλλία, Ιταλία και Ηνωμένο Βασίλειο μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Όλες οι ποσότητες των προϊόντων, που αποστέλλονται από Ινδονησία από 20ής Ιουνίου 1983 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτομένων προϊόντων, τα οποία όμως έχουν αποσταλεί από την Ινδονησία πριν από την ημερομηνία ενάρξεως ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 19 Σεπτεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιουλίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 374 της 31. 12. 1982, σ. 106.  ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1983)   // Περιγραφή εμπορευμάτων   // Τρίτες  χώρες  // Κράτη  μέλη  // Τόνοι  // Ποσοτικό όριο από  20 Ιουνίου έως  19 Σεπτεμβρίου 1983  //   //   //   //   //   //   //   //  // 3   // 56.07  Α   //  56.07-01, 04, 05, 07, 08, 10, 12, 15, 19, 20, 22, 25, 29, 30, 31, 35, 38, 39, 40, 41, 43, 45, 46, 47, 49  // Υφάσματα εκ συνθετικών και τεχνητών υφαντικών ινών, μη συνεχών:  Α. Εκ συνθετικών υφαντικών ινών:  Υφάσματα εκ συνθετικών υφαντικών ινών μη συνεχών, έτερα των ειδών κορδελλοποιίας, βελούδων, πλουσσών, υφασμάτων φλοκωτών (περιλαμβανομένων και των φλοκωτών υφασμάτων σπογγώδους μορφής) και υφασμάτων εκ νημάτων σενίλλης  // Ινδονησία  // Γαλλία  Ιταλία  Ηνωμένο  Βασίλειο  // τόνοι  // 124  60  151  //   //   //   //   //   //   //   //